Държавен вестник, бр. 85, 2005 г., стр. 39

Б Р О Й  85
Д Ъ Р Ж А В Е Н   В Е С Т Н И К
С Т Р .  39
Чл. 211. (1) Размерите на жилищните поме-
щения, в зависимост от броя на членовете на
екипажа, заемащи тези помещения, са:
1. със свободна височина не по-малка от 2 m;
2. със свободна площ не по-малка от 2 m2 на
човек;
3. с кубатура за всеки човек (обем на поме-
щенията, без обема на шкафовете, койките и
т.н.) не по-малко от 3 m3 в общите помещения
и не по малко от 5 m3 в каютите;
4. с кубатура на всяко жилищно помещение
не по-малка от 7 m3;
5. с площ на тоалетните не по-малка от 1 m2,
широчина не по-малка от 0,775 m, дължина не
по-малка от 1,71 m.
(2) Една каюта се обитава от не повече от
две възрастни лица, а за всеки член на команд-
ния състав се полага самостоятелна каюта.
Чл. 212. (1) В помещенията по чл. 207 и при-
лежащите към тях коридори не се допуска пре-
минаване на тръбопроводи за газ или течности,
опасни за здравето, подложени на високо вът-
решно налягане.
(2) Изискването по ал. 1 не се прилага за
тръбопроводите на отоплението.
Чл. 213. Помещенията по чл. 207 се осигуря-
ват срещу проникването на паразити.
Чл. 214. Подходите към жилищните поме-
щения:
1. се разполагат и оразмеряват така, че да
осигуряват безпрепятствено преминаване;
2. се намират на безопасно разстояние от
буксирни лебедки и товарно оборудване;
3. са със свободна широчина не по-малка от
760 mm и свободна височина не по-малка от
1900 mm;
4. са с височина на комингсите на отворите
за врати по-малка от 400 mm.
Чл. 215. (1) Вратите и капаците се осигуря-
ват против случайно затваряне.
(2) Вратите имат ключалка и се затварят и
отварят от двете страни.
Чл. 216. (1) В случай че достъпът към поме-
щенията по чл. 207 не се намира на едно ниво с
тях, се поставят трапове.
(2) Наклонените трапове са стационарни,
обезопасяват се против падане и подхлъзване и:
1. са широки не по-малко от 750 mm;
2. ходовата част е не по-малко от 0,715 m;
3. дълбочината на стъпалата им е повече от
150 mm;
4. траповете с над три стъпала са с парапет
от двете страни.
Чл. 217. (1) Подът, преградите и облицовката
се изработват от лесно почистващи се материа-
ли, безопасни за живота и здравето на екипажа.
(2) Подът се осигурява от попиване на влага
и подхлъзване.
(3) Повърхността на преградите и облицов-
ката е водонепроницаема и огнеупорна.
Чл. 218. (1) Помещенията по чл. 207, вклю-
чително коридорите, се защитават от проник-
ването на студ и топлина отвън или от съседни
помещения, като тази защита не предизвиква
образуване на пара.
(2) В случай че машинни шахти, паропрово-
ди или тръби за гореща вода, предизвикват
промени на температурата в жилищните поме-
щения, те се разполагат извън тях, а при невъз-
можност, им се поставя изолация.
Чл. 219. Металните прегради и таваните в
помещенията по чл. 207 се осигуряват с изоли-
ращо покритие.
Чл. 220. (1) Помещенията по чл. 207 се оси-
гуряват с достатъчна светлина.
(2) Каютите, каюткомпаниите и салоните
за хранене имат дневно осветление.
Чл. 221. В помещенията по чл. 207 на само-
ходните кораби се осигурява електрическо ос-
ветление, позволяващо възможност за четене и
писане.
Чл. 222. Помещенията по чл. 207 се осигуря-
ват и с аварийно осветление.
Раздел II
Оборудване на жилищните помещения
Чл. 223. (1) На всеки член на екипажа се
предоставя индивидуална койка, с вътрешна
дължина не по-малка от 2 m и широчина не по-
малка от 0,8 m.
(2) Койките не се разполагат една до друга.
(3) Не се допуска поставянето една над друга
на повече от две койки и под вентилационни
отвори.
(4) Над всяка койка се осигурява свободно
пространство с височина не по-малка от 0,76 m.
(5) Койките и каркасът им се изработват от
твърд, гладък, непрозрачен и некорозиращ
материал.
(6) В случай че койките са разположени една
над друга, под горната койка се поставя прахо-
непроницаемо покритие.
Чл. 224. (1) За всеки член на екипажа се пред-
вижда шкаф за дрехи, затварящ се с ключ, с
полезна височина 1,77 m и полезна площ
0,725 m2.
(2) В близост до жилищните помещения се
осигурява проветряем склад за съхранение на
дрехи.
Раздел III
Кухня, помещение за хранене и складове
Чл. 225. (1) Корабите с товароподемност до
500 t имат най-малко едно помещение, отделно
от каютите, служещо за хранене и кухня (салон-
кухня).
(2) На кораби с товароподемност над 500 t се
предвиждат кухни (камбузи).
Чл. 226. Кухните и салоните-кухни се обо-
рудват със:
1. кухненско обзавеждане;
2. съдомиялна;
3. система за топла и студена вода;
4. хладилник;
5. шкафове или полици.
Чл. 227. (1) Помещенията за хранене на ко-
раба се разполагат до кухнята и имат площ
съобразена с броя на членовете на екипажа за
едновременно ползване.